	ชื่อไฟล์ : BandedCoralShrimp

	ประเภทการประกวด : สิ่งมีชีวิตใต้น้ำ

	ชื่อภาพ :    “วางก้าม”

	ชื่อผู้ถ่าย :   สุเมตต์ ปุจฉาการ

	สถานที่ถ่าย :  หินหัวเต่า อ่าวเกือกม้า เกาะแปด (เกาะสิมิลัน) หมู่เกาะสิมิลัน อำเภอคุระบุรี จังหวัดพังงา

	คำอธิบายรายละเอียดภาพ : กุ้งพยาบาล (Banded coral shrimp, Barber Pole Shrimp,  Banded Boxer Shrimp, Stenopus hispidus ) มีชื่อเรียกหลายชื่อเนื่องจากมีพฤติกรรมหลากหลายชวนให้ผู้ที่พบเห็นคอยเฝ้าติดตามอยู่เสมอ เช่น เรียกกุ้งพยาบาลเพราะว่ากินพยาธิหรือพาราสิตภายนอกของปลาขนาดใหญ่เป็นอาหารหลักจึงช่วยปลาขนาดใหญ่มีสุขภาพดีขึ้น ชื่อกุ้งนักตกแต่งเพราะเป็นกุ้งชอบตกแต่งทำความสะอาดให้บ้านเป็นระเบียบเรียบร้อยอยู่เสมอ  ชื่อกุ้งนักมวยเพราะชอบวางก้ามคล้ายนักมวยตั้งการ์ดชกและไม่กลัวใคร ถ้ามีผู้บุกรุกเข้ามาในบ้าน กุ้งจะวางก้ามขู่และไล่ให้ออกมาอย่างยอมสู้ตายไม่ว่าผู้บุกรุกไม่ว่าจะมีขนาดไหนก็ตาม ความรักของกุ้งพยาบาลนี้เป็นแบบผัวเดียวเมียเดียวจึงพบอยู่เป็นคู่เสมอ แต่พฤติกรรมเหล่านี้กลับกลายเป็นภัยอันตรายอย่างยิ่ง เนื่องจากกุ้งพยาบาลมักถูกพวกมิจฉาชีพลักลอบจับไปเป็นสัตว์เลี้ยงสวยงามอย่างง่ายดาย กุ้งที่สวยงามเหล่านี้จึงไปเป็นเครื่องประดับอยู่ในตู้ปลาของใครบางคนแทนที่จะเป็นเครื่องประดับในแนวปะการังและเป็นสาธารณะสมบัติให้ผู้คนทั่วไปเฝ้าชื่นชม

	รายละเอียดเกี่ยวกับกล้อง : กล้อง Canon powershot G11 เปิดโหมดถ่ายภาพ P แบบ  MacroAutofocus และเปิดแฟลช; White Balance โหมดใต้น้ำ (Underwater) ปรับสีและแสงของภาพเป็น auto level และตัดภาพบางส่วน (cropping)ที่เป็นขอบภาพออก


